b'\n_START_ARTICLE_\nMaris\n_START_SECTION_\nSenov\xc4\x97s istorija\n_START_PARAGRAPH_\nMaris apgyvendintas V t\xc5\xabkst. pr. m. e., bet suklest\xc4\x97jo III-II t\xc5\xabkst. pr. m. e. Jo gyventojai buvo semitai, manoma, kad dalis tos pa\xc4\x8dios eblait\xc5\xb3 ir akad\xc5\xb3 migracijos.\n_START_SECTION_\nPirmasis klest\xc4\x97jimas\n_START_PARAGRAPH_\nMiestas suklest\xc4\x97jo III t\xc5\xabkst. pr. m. e., nes buvo svarbi tarpin\xc4\x97 stotel\xc4\x97 tarp \xc5\xa0umero, \xc5\xbdemutin\xc4\x97s Mesopotamijos ir \xc5\xa1iaur\xc4\x97s Sirijos miest\xc5\xb3, i\xc5\xa1 kuri\xc5\xb3 \xc4\xaf \xc5\xa0umer\xc4\x85 keliavo statybai reikalinga mediena ir akmuo._NEWLINE_Po i\xc5\xa1kilimo, prasid\xc4\x97jusio 2900 m. pr. m. e., Maris buvo sugriautas XXIV a. pr. m. e. Po to miesto \xc4\xaftaka smarkiai suma\xc5\xbe\xc4\x97jo ir jis tapo kaimu. Istorikai nesutaria, kas sugriov\xc4\x97 Mar\xc4\xaf. Vieni teigia, kad akad\xc5\xb3 karalius Sargonas (kuris teigia keliav\xc4\x99s pro Mar\xc4\xaf per savo gars\xc5\xb3j\xc4\xaf \xc5\xbeyg\xc4\xaf \xc4\xaf vakarus), kiti teigia, kad tai buvo Ebla, tradiciniai Mario verslo konkurentai.\n_START_SECTION_\nAntrasis klest\xc4\x97jimas\n_START_PARAGRAPH_\nMiesto statusas buvo atgautas valdant amorit\xc5\xb3 dinastijai. Antrasis aukso am\xc5\xbeius prasid\xc4\x97jo apie 1900 m. pr. m. e. Du svarb\xc5\xabs archeologiniai atradimai datuojami tam laikotarpiui. Zimri-Limo, Mario karaliaus, r\xc5\xabmai su daugiau nei 300 kambari\xc5\xb3. Tai tikriausiai buvo did\xc5\xbeiausi to meto r\xc5\xabmai ir j\xc5\xb3 reputacija kaimyniniuose miestuose ir karalyst\xc4\x97se buvo gerai \xc5\xbeinoma. Manoma, kad Alepo karalius Jamadas ir Ugarito karalius parod\xc4\x97 tro\xc5\xa1kim\xc4\x85 aplankyti r\xc5\xabmus, kad patys pamatyt\xc5\xb3 j\xc5\xb3 prabang\xc4\x85. Tuo pat metu pastatytas ir valstyb\xc4\x97s archyvas, kuriam rasta 25 t\xc5\xabkstan\xc4\x8diai dantiras\xc4\x8dio lenteli\xc5\xb3._NEWLINE_Mar\xc4\xaf galutinai sugriov\xc4\x97 Hamurabis apie 1759 m. pr. m. e. Tai \xc5\xbeinoma i\xc5\xa1 daugyb\xc4\x97s lenteli\xc5\xb3, kuriose ra\xc5\xa1oma, kad Hamurabis u\xc5\xbepuol\xc4\x97 savo sen\xc4\x85 s\xc4\x85junginink\xc4\x85 Zimrilim\xc4\x85 ir nugal\xc4\x97jo j\xc4\xaf m\xc5\xab\xc5\xa1yje. Po miesto sunaikinimo Maris v\xc4\x97l tapo kaimu ir tokiu buvo, kai atvyko graikai, o galiausiai i\xc5\xa1 vis i\xc5\xa1nyko.\n_START_SECTION_\nMario lentel\xc4\x97s\n_START_PARAGRAPH_\nMario lentel\xc4\x97s\xc2\xa0\xe2\x80\x93 yra didel\xc4\x97 grup\xc4\x97 lenteli\xc5\xb3, atrast\xc5\xb3 Pranc\xc5\xabzijos archeolog\xc5\xb3 1930-aisiais. Daugiau kaip 25 000 akadi\xc5\xa1k\xc5\xb3 lenteli\xc5\xb3 Abuvo surastos Mario archyvuose, kurie suteikia informacij\xc4\x85 apie Mario karalyst\xc4\x99, jos muitin\xc4\x99 ir \xc5\xbemoni\xc5\xb3 vardus, kurie gyveno tuo laiku. Lentel\xc4\x97s, pagal Andre Parrot, \xe2\x80\x9eu\xc5\xbebaig\xc4\x97 tyrim\xc4\x85 istorinio datavimo Senov\xc4\x97s Artim\xc5\xb3j\xc5\xb3 Ryt\xc5\xb3 ir apr\xc5\xabpino daugiau kaip 500 nauj\xc5\xb3 vietovard\xc5\xbei\xc5\xb3, kuri\xc5\xb3 yra pakankamai kad b\xc5\xabt\xc5\xb3 perra\xc5\xa1ytas ar net sudarytas naujas geografinis senovinio pasaulio \xc5\xbeem\xc4\x97lapis\xe2\x80\x9c. Beveik visos surastos lentel\xc4\x97s buvo datuojamos per pra\xc4\x97jusius 50 Mario nepriklausomyb\xc4\x97s met\xc5\xb3 (ma\xc5\xbedaug 1800\xe2\x80\x931750 pr. m. e.), o did\xc5\xbeioji dalis nebuvo niekada publikuotos.'